Mongolsko

1. Politicko-ekonomické kritériá |

1.1. 	koherencia so zahraničnou
politikou SR

Mongolsko nepatrí medzi priority slovenskej zahraničnej politiky. Ide však o krajinu, ktorá má všetky predpoklady zaradiť sa v blízkej budúcnosti k rýchlo sa rozvíjajúcim ekonomikám v čom by mohla SR zohrať svoju úlohu.

1.2. možnosti využitia komparatívnych výhod  a potenciálu slovenskej ODA | Hlavnou komparatívnou výhodou SR v Mongolsku je skúsenosť a vysoký kredit z poskytovania rozvojovej pomoci v minulosti, ako aj to, že v mongolskej spoločnosti majú dobré postavenie ľudia ktorí získali vš. vzdelanie, alebo inú kvalifikáciu na Slovensku. Medzi oblasti, kde by SR mohla využiť svoj potenciál ODA patria - tvorba trhového hospodárstva, geologický a hydrogeologický prieskum, zásobovanie pitnou vodou, budovanie a modernizácia čističiek odpadových vôd, nakladanie s priemyselným a komunálnym odpadom, zdravotná starostlivosť, krajinotvorba, ochrana prírody a veterinárna starostlivosť.

1.3. ekonomická spolupráca a vzájomný obchodný obrat

Spolupráca medzi ČSFR a Mongolskom bola najmä v oblasti geologického prieskumu a ťažby nerastných surovín, dodávkach technologických celkov (napr. kožiarenský závod v Ulánbátare), zaisťovaní energetických potrieb izolovaných centier (dodávky dieselagregátov), dodávkach dopravných prostriedkov, strojného a technologického zariadenia pre potravinársky priemysel.
Obchodná výmena tovarov je v súčasnosti veľmi nízka. Slovenský vývoz tvorí prevažne spotrebný tovar (obuv, drogistický tovar, potravinárske výrobky), stroje, prepravné zariadenia a priemyselné výrobky (nástroje na frézovanie a lisovanie).

2. Logistické a praktické kritériá |
2.1 prítomnosť ZÚ a možnosti podpory slovenských rozvojových projektov | Slovenské veľvyslanectvo v Mongolsku bolo zatvorené. Mongolsko spadá pod ZÚ SR v Pekingu. Záujmy SR v Mongolsku zastupuje honorárny konzul Munchijn Enchtajvan (absolvent PF UK v Bratislave).
2.2 doterajšie skúsenosti a prítomnosť MVO, expertov a súkromných firiem v krajine | Skúsenosti predstaviteľov MVO, expertov a firiem nie sú k dispozícii. V krajine však pôsobí približne 2.500 absolventov slovenských a českých vysokých škôl, ktorí ešte ovládajú slovenský (resp. český) jazyk. Mnohí majú významné postavenie v mongolskej spoločnosti a udržiavajú kontakty so Slovenskom. Celkovo je v  Mongolsku cca. 10.000  kvalifikovaných pracovníkov, ktorí poznajú z vlastnej skúsenosti Slovensko (resp. Československo).
2.3 historická previazanosť so SR a tradície doterajšej spolupráce | Slovenské výrobky a odborníci mali v Mongolsku dobré meno, ktoré pretrváva do súčasnosti. V rokoch 1956-1995 mnoho mladých ľudí z Mongolska študovalo na slovenských vysokých školách a tiež veľa pracovníkov absolvovalo odborné a učňovské kurzy na Slovensku.
2.4 prítomnosť slovenskej komunity | V Mongolsku nie je slovenská komunita.